Papamobile

Papamobile () en italianeg (papamobili el liester Papamobili.), papacinetum ha papocinetum e latin, eo anv poblek ur c'harr-tan treset ha fardet a-ratozh-kaer evit kas ar pab d'en em ziskouez d'ar bobl.
Gant un tron douget war divskoaz gwazed (sedia gestatoria e latin, "kador evit dougen") e veze graet gwechall adalek ren ar pab Stefan II en .
« SCV 1 », da lavarout eo Stato della Città del Vaticano 1, ar c'hentañ karr e Stad Keoded ar Vatikan, eo niverenn marilh an holl girri a gas ar pab, forzh pelec'h e vefe er bed.

Meur a dres zo bet d'ar papamobili : digor penn-da-benn, pe gant ul logell e gwer didreuzus d'an tennoù arm-tan – hennezh zo bet kavet hollret abaoe ma oa bet klasket lazhañ ar pab Yann-Baol II d'an 13 a viz Mae 1981 e Keoded ar Vatikan ; e lod kirri e vez azezet ar pab, en e sav e vez e lod all.
Melestradurezh ar Vatikan (Romana Curia) eo a ziviz diwar-benn an doare karr, hervez al live a surentez a zo rekis, hed ha tizh an dibun, ha penndibaboù ar pab.

An embregerezh alaman Mercedes-Benz a bourchasas an niver brasañ a bapamobili.
E miz Kerzu 2024 e voe ar papamobile-tredan kentañ, ha raktreset eo e vefe holl girri ar bibien reoù tredan a-benn ar bloaz 2030 Pope Francis goes electric in new eco-friendly popemobile.

 Istor 
A-raok ar c'hirri-tan ec'h implijed ur sedia gestatoria, ur gador douget gant servijourien ar Vatikan.
Dalc'het e voe ar c'hiz-se pell goude ar papamobile kentañ, pa voe klenket ar gador ziwezhañ e 1978 goude marv ar pab Paol VI ; diwezhañ gwech ma voe ar pab o tibunañ er gador a voe d'ar 27 a viz Gwengolo 1978, en derc'hent d'e dremenvan Institut National de l'Audiovisuel.. Warlerc'hiad hennezh, Yann-Baol II, a zilezas ar gador hag a zibabas ar papamobile da vat.

Goude ar sedia gestatoria e voe karroñsoù kinklet gant voulouz ruz hag aour, evel ma gweler e Mirdioù ar Vatikan  Pavillon des Carrosses..

D'ar mare ma krogas ar c'hirri-tan de baotaat e oa an Dalc'h Roman o ren : dizemglev bras a oa etre ar bibien adalek Pi IX ha gouarnamant Italia abaoe kemeridigezh Roma e 1870. Evel "prizonidi ar Vatikan" en em lakae ar bibien betek Kengradoù al Laterano e 1929, a stalias Italia hag ar Vatikan da ziv Stad dizalc'h an eil diouzh eben.

D'an 10 a viz Du 1929, ar vreudeur Graham eus Detroit (Michigan) – lesanvet Motor City – a brofas ur c'harr-tan Graham Paige 837 d'ar Vatikan, met gant Mercedes-Benz e voe profet ar papamobile ofisiel kentañ, d'ar pab Pi XI e 1930 A Brief History of the Popemobile

 Yann-Baol II 
Kentañ gwech ma veajas Yann-Baol II e Polonia, e vro c'henidik, e 1979 e tibunas gant ur papamobile gwenn deveret diouzh ur c'harr-samm polonat, an FSC Star 660.
E 1979 ivez e veajas ar pab da Iwerzhon ; eno, Ford Ireland a brofas ur c'harr-samm bras Ford D fardet e Corcaigh ha troet e papamobile. Kinniget da feurmiñ eo bremañ The Popemobile Used in Only Visit to Ireland Available For Rent As Party-Mobile.
Bloaz goude e tibunas Yann-Baol II en Alamagn war bourzh ur papamobile deveret diouzh ur Mercedes 230 G 230 G, off-road vehicle, Popemobile - W 460..
E bourzh ur Fiat Campagnolo edo ar pab polonat pa voe darbet dezhañ bezañ lazhet e Keoded ar Vatikan e 1981. Da heul an darvoudenn e voe staliet gwerennoù didreuz ouzh an armoù-tan war ar papamobile.
Bloaz goude ec'h eas d'ar Rouantelezh-Unanet, ma voe profet dezhañ daou bapamobile fardet gant British Leyland Motors : ur c'harr-samm Leyland T45 hag ur Range Rover hobregonet.
E 1982 ivez e voe Yann-Baol II en ur papamobile SEAT Panda a-hed e veaj e Spagn Seat Panda "Papamobile" : une puce blanche pour Jean-Paul II
E 1984 e voe ar pab e Kanada, ma tibunas en ur papamobile General Motors Chevrolet/GMC C/K azasaet e Pierreville, Québec, {{Formatnum:5500]] kg a bouez enni ha 6,40 metr e hirder Popemobile Plush, Impervious.. Goude-se e voe kaset d'ar Vatikan, hag adimplijet e 1998 pa voe ar pab e Cuba.
E Stadoù-Unanet Amerika e voe Yann-Baaol II e miz Gwengolo 1987 ; da geñver ar weladenn-se, Mercedes-Benz a gasas dre nijerez daou bapamobile Mercedes 230 G da Washington, D.C., ma voent kemmet gant ar United States Secret Service evit ma c'hellfe ar blenier mont tre e logell ar pab ; miret e voe ar gemmadenn goude-se Joseph Petro : Standing Next To History – An Agent's Life Inside the Secret Service ; New York, Thomas Dunne Books, 2005, pp. 224–225 ..

E 2002, Yann Baol II a c'houlennas groñs ma vefe paouezet er media d'ober gant an anv papamobile, a gave « divriek » A Peek Inside the Popemobile..

Benead XVI
Un SUV (Sport Utility Vehicle) Mercedes-Benz M e voe ar papamobile a gasas ar pab Benead XVI an aliesañ. War ar c'harr-se e oa ul logell peurgloz e gwer ma veze kaset oksigen. Dre ziadreñv ar c'harr ec'h ae ar pab e-barzh a-raok sevel gant un diri ha mont en e goazez war ur gador goloet a lêr gwenn ha kinklet gant aour ; goude-se e veze gorreet ar gador el logell evit ma vefe gwelet gwelloc'h ar beleg-meur. E penn dirak ar c'harr, e-kichen ar blenier, e oa un azezenn evit un treizhad, anezhañ ur gwazour surentez peurliesañ. Bras a-walc'h e oa logell ar pab evit degemer daou skoazeller, a c'helle azezañ dirak ar gador uhelaet. Hobregonet e oa ar papamobile, ha didreuzus d'an tennoù arm-tan e oa ar gwer ; gouest e oa ar c'harr da c'houzañv danvez-tarzh dindanañ pe tro-dro dezhañ. War-dro  lur sterling e kouste ar papamobile-se e 2011, da lavarout eo war-dro  euro e 2026 Popemobile to go green ..

Frañsez
Ar pab Frañsez e kavas gwell dezhañ bevañ en un doare strishoc'h ha beajiñ e kirri eeunoc'h ; boas e oa da vleniañ e-unan ur Renault 4 gwenn dre Geoded ar Vatikan Pope Francis to drive his own 'popemobile' inside Vatican City..

Pa voe e Republik Korea e-pad pemp devezh e 2014 e c'houlennas ma vije prestet dezhañ ar c'harr bihanañ fardet er vro ; ur papamobile Kia Soul e voe neuze, a oa kalz bihanoc'h eget kirri bras an ambroug Pope Francis makes big impression with small car in South Korea..
Pa voe ar pab e Filipinez e miz Genver 2015 e veajas en ur jeepney, ur bus giz ar vro, troet e papamobile Pope Francis meets millions in Manila with 'jeepney' popemobile ., hag ur c'harr Isuzu D-Max Intramuros, Manila, Philippines, 16th Jan 2015. Pope Francis waves to thousands of people..
Ar farder italian Fiat a bourchasas ar papamobile Jeep Wrangler a zibunas en Ecuador e 2015 ivez ; gant Fiat c'hoazh e voe roet e 2015 ar c'harr bihan 500 L du a voe implijet gant Frañsez e Stadoù-Unet Amerika, e miz Gwengolo 2015 adarre The Pope, His Black Fiat And The Symbolism Behind It..
E 2019 e voe profet d'ar pab un SUV Dacia Duster e-sell ur weladenn e Roumania Pope Francis receives exclusive Dacia Duster as new Popemobile..
E miz Gwengolo 2024 e voe ar pab Frañsez en Indonezia, ma veajas en ur papamobile graet diwar ar c'harr hobregonet Pindad Maung MV3 Tangguh  Getting to know the vindad Maung MV3 car that was used as Popemobile.. E Singapore e voe goude-se, ma voe gwelet en ur papamobile-tredan Hyundai Ioniq 5 Pope spotted using Hyundai Ioniq 5 during Singapore visit..
E miz Kerzu 2024, ar Vatikan a resevas e bapamobile-tredan kentañ, ur Mercedes-Benz G-Wagen Pope Francis receives first all-electric popemobile from Mercedes..

D'ar 21 a viz Ebrel 2025 e varvas ar pab Frañsez. Da geñver e obidoù e voe treuzdouget e arched gant ur papamobile diwezhañ, deveret diouzh ur Ram Truck 1500, betek ar benniliz Basilica di Santa Maria Maggiore e Roma Mighty and meek say farewell to Pope Francis at his funeral and last popemobile ride..

E miz Mae 2025 e voe embannet unan eus e lavaroù diwezhañ : ma vefe troet unan eus ar papamobile d'ur c'hlañvgarr ha kaset gant an AMG Caritas Jerusalem da	brederiañ bugale Gaza o c'houzañv ur gouennlazh a-berzh Stad Israel The Popemobile of Peace: Pope Francis’ final gift to Gaza. ; miz goude, an AMG a embannas e oa bet nac'het gant Gouarnamant Israel ma yafe ar c'harr tre e Bandenn Gaza Popemobile converted into ambulance blocked from entering Gaza..

 Leon XIV 
A-raok lidoù e babelezh, ar pab Leon XIV a zibunas en ur papamobile dido evit saludiñ an engroez a oa bodet war Leurgêr Sant-Pêr e Keoded ar Vatikan.

 Liammoù diavaez 

  Sedia Gestatoria.
  Popemobiles through the years.
  An illustrated 215-year history of the popemobile.
  SCV1 ad oggi.

 Notennoù 

Rummad:Vatikan